Nacher simmer wieder hei und hend det no 3 Wuche Balkonie gnosse... das gaht ja nüme lang - mier züglet nämli (was au immer das denn heisst..)!!! Aber da muesi mi no zerscht besser informiere... Gibe oi denn Bscheid...    Sodelige, jetzt hani oi wieder schön updated, ich hoffe, ich läsi au mal wieder vo oi - zum Biispil im Gäschtebuech!!!    Bis bald - ha ja bald Geburi - das isch glaub das mit em Chueche und de Gschänkli, wenni mi nöd tüüsche.. uf das froii mi natürli scho MEGA!!! hi hi hi hi ------ grüüüüüeeesssllliiiii Annina      PS. no e wiiteri Fortsetzig vo de Annina-Haarstory: s Mami füert wieder... Willi kei Schwänzli und Spängeli wott, hät sie mir d Haar abgfrääset - mit mim stumpfe Nagelschärli!!! Schön schräg seg au schön, hät sie gseit... Ha mer aber sägä la, dass Haar wieder wachsed... *aufschnauf*